ΓΡΑΠΤΗ ΕΡΩΤΗΣΗ P-2343/01

υποβολή: Daniel Varela Suanzes-Carpegna (PPE-DE) προς το Συμβούλιο

(3 Αυγούστου 2001)

Θέμα: Ευρωπαϊκή ναυπηγική βιομηχανία

Στην απάντησή της στην ερώτησή μου Ε-1371/01(1) της 13ης Ιουλίου 2001, η Ευρωπαϊκή Επιτροπή αναφέρει ότι αν οι διαπραγματεύσεις με τις κορεατικές αρχές δεν καταλήξουν σε λύση έως τις αρχές του Ιουλίου 2001, η Επιτροπή θα αποφασίσει αν είναι σκόπιμη η κίνηση διαδικασίας ενώπιον του ΠΟΕ.

Παρά το γεγονός ότι την περασμένη Τετάρτη 18 Ιουλίου 2001 ο αρμόδιος για το εμπόριο επίτροπος κ. P. Lamy ανήγγειλε την αναστολή των διαπραγματεύσεων με την Κορέα, η Ευρωπαϊκή Επιτροπή δεν έχει ακόμη εγκρίνει ούτε έχει αποφασίσει να εγκρίνει κανένα μέτρο κατά της Νότιας Κορέας, δεδομένου ότι ορισμένα κράτη μέλη αντιτίθενται στη λήψη προσωρινών μέτρων ενίσχυσης κατά τη διάρκεια της διαδικασίας ενώπιον του ΠΟΕ και η Επιτροπή θεωρεί ότι τα δύο αυτά μέτρα είναι αδιαχώριστα και πάνε μαζί, βάσει των δηλώσεων του κ. Lamy. Ο επίτροπος Lamy δήλωσε ακόμη ότι τόσο ο ίδιος όσο και ο αρμόδιος για τον ανταγωνισμό Επίτροπος Mario Monti, εξέφρασαν τη θέση της Επιτροπής στο Συμβούλιο της Δευτέρας 16 Ιουλίου 2001. Ο κ. Lamy προσέθεσε ότι ήπάρχει μια σαφής πολιτική συμφωνία και σε αυτήν την περίπτωση η διαπραγματευτική μου θέση είναι ισχυρή ή δενπάρχει και τότε η διαπραγματευτική μου θέση είναι αδύναμη.

Θα μπορούσε να με ενημερώσει το Συμβούλιο ποια είναι τα κράτη μέλη που δενποστηρίζουν τη στρατηγική της Ευρωπαϊκής Επιτροπής και για ποιους λόγους·

Δεν θεωρεί το Συμβούλιο ότι έχει έλθει πλέον ο καιρός να δοθεί μια σαφής πολιτική εντολή στην Ευρωπαϊκή Επιτροπή και ότι διακυβεύονται η αξιοπιστία της ΕΕ, η ικανότητά της να προασπίζεται τα συμφέροντα της βιομηχανίας της, καθώς η ίδια η αλληλεγγύη μεταξύ των κρατών μελών·

(1) ΕΕ C 40 E της 14.2.2002, σελ. 38.

Απάντηση

(29 Νοεμβρίου 2001)

Επισημαίνεται στον Αξιότιμο κ. Βουλευτή ότι το Συμβούλιο, στη σύνοδο της 16ης Ιουλίου 2001, έλαβε γνώση, στα Διάφορα της ημερήσιας διάταξης, των πληροφοριών που του έδωσαν οι Επίτροποι κ.κ. Lamy και Monti, σχετικά με την πορεία των διαπραγματεύσεων με την Κορέα όσον αφορά τη ναυπηγική βιομηχανία, καθώς και των συζητήσεων που διεξάγονται στην Επιτροπή, αφ'ενός μεν για τη διαδικασία στα πλαίσια του κανονισμού περί εμποδίων στο εμπόριο (διαδικασία ROC) για μιαν ενέργεια στον ΠΟΕ, αφ' ετέρου δε για την πρόταση περί μηχανισμού προσωρινής στήριξης της ναυπηγικής βιομηχανίας της Ευρωπαϊκής Ένωσης. Από την ανταλλαγή απόψεων που ακολούθησε την παρουσίαση

των Επιτρόπων κατεδείχθη ευρεία πλειοψηφίαπέρ της ενέργειας στον ΠΟΕ, με την επιφύλαξη των καθοριστέων λεπτομερειών, συγκρατημένη όμως αποδοχή του στοιχείου της προσωρινής στήριξης των κοινοτικών βιομηχανιών. Ανετέθη ως εκ τούτου στην Επιτροπή των Μόνιμων Αντιπροσώπων να εξετάσει τις προτάσεις της Επιτροπής μετά την επίσημηποβολή τους στο Συμβούλιο.

Η εν λόγω ανταλλαγή απόψεων, η οποία πραγματοποιήθηκε στα Διάφορα της ημερήσιας διάταξης του Συμβουλίου χωρίς επίσημη πρόταση, έχει προκαταρκτικό και ενδεικτικό απλώς και μόνο χαρακτήρα, δεδομένου ότι δεν εξασφάλιζε στα κράτη μέλη τις κατάλληλες συνθήκες προκειμένου να μπορέσουν να λάβουν οριστική θέση.

2. Εξ άλλου, στο άρθρο 12 του κανονισμού (ΕΚ) 1540/98 του Συμβουλίου, της 29ης Ιουνίου 1998(1), διευκρινίζονται τα εξής: Η Επιτροπή θαποβάλει στο Συμβούλιο τακτικά έκθεση για την κατάσταση που επικρατεί στην αγορά και εκτίμηση περί του αν τα ευρωπαϊκά ναυπηγεία θίγονται από αντιανταγωνιστικές πρακτικές. Αν διαπιστωθεί ότι η βιομηχανία παραβλάπτεται από οποιεσδήποτε τέτοιες πρακτικές, η Επιτροπή θα προτείνει στο Συμβούλιο, εφόσον ενδείκνυται, μέτρα για την αντιμετώπιση του προβλήματος..

Στα πλαίσια ακριβώς αυτών των διατάξεων, η Επιτροπή, στις 30 Ιουλίου 2001,πέβαλε επισήμως στο Συμβούλιο και στο Ευρωπαϊκό Κοινοβούλιο πρόταση κανονισμού του Συμβουλίου σχετικά με προσωρινό αμυντικό μηχανισμό της ναυπηγικής βιομηχανίας(2). Το κείμενό της εξετάζεται ήδη επισταμένως από τις αρμόδιες ομάδες και επιτροπές του Συμβουλίου.

(1) ΕΕ L 202 της 18.7.1998.

(2) Έγγραφο 11335/01 — COM(2001)401 τελικό.